钦定古今图书集成/历象汇编/岁功典/第110卷 > 月华清〈春夜对月〉 洪瑹
## 钦定古今图书集成/历象汇编/岁功典/第110卷 > 月华清〈春夜对月〉 洪瑹

花影摇春，虫声吟暮，九霄云幕初卷。谁驾冰蟾，拥出
桂轮天半。素魄映、青琐窗前，皓彩散、画阑干畔。凝盼。
见、金波滉漾，分辉鹊殿。　况是风柔夜煖。正燕子新
来，海棠微绽。不似秋光，只照离人肠断。恨无奈、利锁
名缰，谁为唤、舞裙歌扇吟翫。怕铜壶催晓，玉绳低转。